./data/phi0474/phi010/phi0474.phi010.perseus-lat2.xml
nam quid quisquam				suspicari aliud potest? an hoc dicitis, armario expilato, pecunia ablata,				non omni reciperata,				occisis hominibus institutam esse quaestionem de morte Oppianici? cui probatis? quid				est quod minus veri simile proferre potuistis? deinde, ut omittam cetera, triennio post mortem				Oppianici de eius morte quaerebatur? atque etiam incensa odio pristino				Nicostratum eundem illum tum sine causa in quaestionem postulavit  Oppianicus primo				recusavit  postea cum illa abducturam se filiam, mutaturam esse				testamentum minaretur, mulieri crudelissimae servum fidelissimum non in quaestionem					detulit sed plane ad supplicium dedidit